Davide Pedersoli

Davide Pedersoli S.r.l., anvet peurliesañ Pedersoli, zo un embregerezh armoù-tan italian diazezet e Gardone Val Trompia, e proviñs Brescia, arbennikaet war an armoù hiniennel kozh.

 Istor 
kleiz|thumb|220x220px|Ur bistolenn-gailhastr Bounty Hunter produet gant Pedersoli.
Savet e voe e 1957 gant Davide Pedersoli (1924-1996), a broduas da gentañ fuzuilhoù-chase dreistlakaet. E deroù ar bloavezhioù 1860 e teuas ar Stadunanad Val Fogett, neuze prezidant an Navy Arms Company, da weladenniñ Italia evit kavout armeurerien gouest da broduiñ un arm evit lidañ 100 vloaz brezel diabarzh ar Stadoù-Unanet. Davide Pedersoli a savas ur c'hentpatrom fuzuilh loc'henn-grogenn doare Winchester. Ne oa ket prest c'hoazh da bostañ arc'hant evit produiñ an arm da vat, met kenderc'hel a reas da labourat e bed an armoù kozh en ur ober kornioù-poultr Sessant’anni di Davide Pedersoli, All4Shooters, 03/03/2017 (lennet d'an 18/08/2025).

E 1973 e choazas rener ar stal dilezel an armoù chaseal hengounel hag ober kopiennoù armoù poultr du hepken La storia war lec'hienn an embregerezh (lennet d'an 18/08/2025). Dibaoe eo deuet da vezañ arbennikaet war ar re ijinet etre 1730 ha 1890 Pedersoli Davide srl, Consorzio Armaioli Italiani (lennet d'an 18/08/2025). An armoù gwerzhetañ eo eiladoù ar pistolennoù Le Page hag ar fuzuilhoù Brown Bess ha Sharps. Implijet e vez armoù Pedersoli e bed ar sportoù tennañ pe an adsavadennoù istorel.

E 2017 e ezporzhie an embregerezh 92% eus e broduioù, da vroioù Norzhamerika hag Europa dreist-holl. Er memes koulz e voe savet ar strollad Italian Firearms Group er Stadoù-Unanet evit aesaat enporzhiañ armoù savet gant Pedersoli, Sabatti, FAIR ha Tanfoglio eno.

 Liamm diavaez 

   Lec'hienn ofisiel

 Daveennoù 

Rummad:Embregerezhioù armoù-tan
Rummad:Embregerezhioù Italia
Rummad:Embregerezhioù savet e 1957